Psühholoogia käsitlemisel on Mälgi lantsett nüridavõitu. Inimeste hin­geelu äratab temas lüürilisi ja ro­mantilisi tundeid, mõistuse ja intuit­siooni koostöö sügavamaks lahka­miseks osutub aga nõrgaks. Ta aimab ja tunneb, kuid päris ligidale ei pääse. Sellest ka jutustuse sume kõla, kõik sünnib  otsekui sordiini all, lõikavaid tugevaid hääli otsekui kardaks autor.